**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.05.2019, ora 08.00 –06.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.05.2019, ora 7.00**

**RÂURI**

**Debitele au fost, în general, în creștere,** ca urmare a precipitațiilor căzute în interval și propagării, exceptând râurile din bazinele hidrografice: Putna, Rm. Sărat, Trotuș, Moldova, Suceava, Bârlad, cursurile superioare ale Siretului, Prutului și afluenții acestuia, cursul mijlociu al Someșului, cursul mijlociu și inferior al Mureșului, cursurile inferioare ale Someșului Mic, Crișului Alb, Crișului Negru, Begăi, Timișului și Bârzavei, unde au fost în scădere și râurile din bazinul hidrografic Vedea, cele din Dobrogea, bazinele inferioare ale Argeșului și Ialomiței, unde au fost relativ staționare.

S-au înregistrat scurgeri importante pe versanți, torenți, pâraie și viituri rapide pe unele râuri mici din zonele de deal și munte, în special pe cele din sudul, sud-vestul și nordul-vestul țarii, ca urmare a precipitațiilor căzute în interval sub formă de aversă, izolat mai însemnate cantitativ.

Din ultimele date primite, se situează peste **COTA DE ATENŢIE** râul Timiș la staţia hidrometrică Grăniceri (600+120)-jud.TM.

Debitele se situează, în general, la valori în jurul și peste mediile multianuale lunare exceptând râurile din bazinele hidrografice: Târnave, Cerna, Olt, Vedea, Ialomiţa, Putna, Rm. Sărat, Buzău, Trotuș, Bârlad, Prut, bazinul superior al Someșului, bazinul superior şi mijlociu al Mureșului, bazinele mijlocii și inferioare ale Argeșului şi Bistriței, unde se situează la valori cuprinse între 30 – 90% din mediile multianuale lunare.

**Debitele vor fi, în general, în creştere** ca urmare a precipitațiilor prevăzute și propagării, exceptând cursul superior al Prutului și cursul inferior al Mureșului, unde vor fi în scădere și râurile din Dobrogea, unde vor fi staționare.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri pe unele râuri din centrul, estul și sudul țării, ca urmare a precipitațiilor prevăzute sub formă de aversă, izolat mai însemnate cantitativ.

Se va mai situa, prin propagare, peste **COTA DE ATENŢIE** râul Timiș la staţia hidrometrică Grăniceri (600+50)-jud.TM.

**DUNĂRE**

**Debitul la intrarea în ţară** (secţiunea Baziaş) în intervalul 05.05.-06.05.2019 **a fost în creştere, având valoarea de 6400 m3/s**, sub media multianuală a lunii **mai (7250 m3/s).**

**În aval de Porţile de Fier debitele au fost în scădere la Gruia și în creștere pe sectorul Calafat – Tulcea.**

**Debitul la intrarea în ţară** (secţiunea Baziaş) **va fi creştere (6500 m3/s).**

**În aval de Porţile de Fier debitele vor fi în creştere**.

**2.** **Situaţia meteorologică în intervalul 05.05.2019, ora 08.00 –06.05.2019, ora 06.00**

**A.N.M.** a emis la 05.05.19, ora 11:00, o **Informare Meteorologică vizând perioade cu instabilitate atmosferică accentuată, după cum urmează:**

**INFORMARE METEOROLOGICĂ**: **În intervalul menționat, în cea mai mare parte a țării vor fi perioade cu instabilitate atmosferică accentuată ce se va manifesta prin averse cu caracter torențial, frecvente descărcări electrice, vijelii și căderi de grindină. Cantitățile de apă vor depăși, în perioade scurte de timp sau prin acumulare, 15...25 l/mp și izolat 40...60 l/mp.**

**Astfel de fenomene vor fi mai frecvente și mai intense în după-amiaza zilei de duminică (5 mai) și în noaptea de duminică spre luni (5/6 mai) în majoritatea regiunilor, iar în cursul zilelor de luni și marți (6 și 7 mai) îndeosebi în sudul, estul și centrul țării.**

*Notă: Vremea se va răci accentuat, luni (6 mai) în vestul și nordul țării, iar marți (7 mai) și în celelalte regiuni. La munte, începând din noaptea de luni spre marți (6/7 mai), precipitațiile vor fi mixte, iar la altitudini de peste 1800 m va ninge și vântul va avea intensificări, cu rafale de 60 – 70 km/h, spulberând zăpada***.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.*

*Informările meteorologice se emit în cazul în care fenomenele meteorologice prognozate au potenţial de a deveni temporar periculoase pentru anumite activităţi, dar altfel sunt obişnuite pentru perioada respectivă.*

Acest Mesaj: **Informarea Meteorologică** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

**În ţară,** vremea a fost în general instabilă, iar valorile termice diurne au scăzut față de ziua anterioară în toate regiunile, situându-se sub mediile climatologice în jumătatea de vest a teritoriului. Cerul a prezentat înnorări, temporar accentuate și au fost averse în cea mai mare parte a țării, însoțite și de descărcări electrice în Oltenia și Muntenia. În sud-vest și în zona montană aferentă, cantitățile de apă au depășit pe spații mici 15...20 l/mp și izolat 30 l/mp în județul Gorj. Vântul a suflat slab și moderat, cu unele intensificări pe crestele montane, în regiunile estice, dar de scurtă durată și în timpul ploilor. La ora 20.00, mai era strat de zăpadă pe arii restrânse în zona montană înaltă și măsura în platformele stațiilor meteorologice până la 156 cm la Bâlea-Lac. Temperaturile maxime s-au situat între 13 grade la Bîcleșu, Polovragi și Apa Neagră și 26 de grade la Turnu Măgurele și Zimnicea, iar la ora 06.00 temperatura aerului avea valori cuprinse între 7 grade la Săcuieni, Reșița și Oravița și 16 grade la Urziceni.

*Observații: începând de ieri dimineață, de la ora 06.00, au fost în vigoare 6 atenționări cod galben pentru fenomene meteorologice periculoase imediate, 2 emise de SRPV Craiova, și câte una de CNPM București, SRPV Constanța, SRPV Sibiu și SRPV Bacău.*

**La Bucureşti,** vremea s-a menținut ușor mai caldă decât în mod obișnuit. Cerul a prezentat înnorări temporare, mai accentuate spre seară, când mai ales în vestul și nordul orașului s-au semnalat averse slabe și trecător descărcări electrice. Vântul a suflat slab și moderat. Temperatura maximă a fost de 24 de grade la Afumați și Băneasa și 25 de grade la Filaret, iar la ora 06.00 se înregistrau temperaturi de 14 grade la Afumați și Filaret și 15 grade la stația Băneasa.

**3. Prognoza meteorologică în intervalul 06.05.2019, ora 08.00 –07.05.2019, ora 08.00**

**În ţară, în cea mai mare parte a țării vor fi perioade cu instabilitate atmosferică accentuată ce se va manifesta prin înnorări, averse ce vor avea și caracter torențial, frecvente descărcări electrice, vânt și cu aspect de vijelie și căderi de grindină. Cantitățile de apă vor depăși, în perioade scurte de timp sau prin acumulare, local 15...25 l/mp și izolat 40...60 l/mp. Astfel de fenomene vor fi mai frecvente și mai intense în centrul, estul și sudul țării. La munte, cu precădere noaptea, precipitațiile vor fi mixte, iar la altitudini de peste 1800 m va ninge, iar vântul va avea intensificări, cu rafale de  60...70 km/h, spulberând zăpada.** Temperaturile maxime, în scădere față de ziua precedentă în vestul și în nordul teritoriului, se vor încadra, în general, între 12 și 22 de grade, iar cele minime vor fi cuprinse între 3 și 13 grade.

**La Bucureşti, vremea va fi instabilă. Mai ales după-amiaza și la începutul nopții vor fi înnorări temporar accentuate și se vor semnala frecvente descărcări electrice, intensificări ale vântului cu aspect de vijelie, grindină și averse. Se vor acumula cantități de apă de 10...20 l/mp și izolat posibil peste 25 l/mp.** Temperatura maximă va fi de 22...23 de grade, iar cea minimă se va situa în jurul valorii de 10 grade.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 02.05.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.05.2019 - 03.05.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE